**Tiszavasvári Város Önkormányzata**

**Képviselő-testületének**

**343/2018. (XII.19.) Kt. számú**

**határozata**

**A Tiszavasvári Polgárőr Egyesülettel kötött használati szerződés módosításáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

1. A Képviselő-testület

1.1. a Tiszavasvári Polgárőr Egyesület Tiszavasvári, **Báthori u. 6.** sz. alatti önkormányzati ingatlan udvarában lévő raktár használati jogát 2019. január 31. napjával megszünteti.

1.2. az 1.1. pontban szereplő raktárt a Tiszavasvári Polgármesteri Hivatal használatába adja irattár céljából.

2. A Képviselő-testület a Tiszavasvári, **Vasvári P. u. 6.** sz. alatti, 1679/2/A/10 hrsz-ú – a Polgármesteri Hivatal által irattárként használat – 21 m2 nagyságú gépkocsi-tárolót 2019. február 01. napjától határozatlan időtartamra a Tiszavasvári Polgárőr Egyesület ingyenes használatába adja raktározás céljából.

3. A Képviselő-testület felkéri a Polgármestert, hogy

3.1. tájékoztassa a Tiszavasvári Polgárőr Egyesület vezetőjét a Képviselő-testület döntéséről.

3.2. írja alá a Használati szerződés módosításáról szóló megállapodást a határozat 1. sz. mellékletében található tartalommal.

Határidő: 2019. február 01. Felelős:Szőke Zoltán polgármester

**Szőke Zoltán Ostorháziné dr. Kórik Zsuzsanna**

**polgármester jegyző**

## 343/2018.(XII.19.)Kt. sz. határozat melléklete

## HASZNÁLATI SZERZŐDÉST MÓDOSÍTÓ MEGÁLLAPODÁS

amely létrejött a Képviselő-testület 343/2018. (XII.19.)Kt. számú határozata alapján egyrészről

név: Tiszavasvári Város Önkormányzata

székhely: 4440 Tiszavasvári, Városháza tér 4.

képviseli: Szőke Zoltán polgármester

a továbbiakban: Használatba adó

másrészről a

név: Tiszavasvári Polgárőr Egyesület

székhely: 4440 Tiszavasvári, Báthori u. 6.

képviselő: Simon István elnök

a továbbiakban: Használatba vevő

között, a Tiszavasvári, Báthori u. 6. sz. alatti ingatlanon található nem lakás célú helyiségek használatára 2018.06.11. napján létrejött Használati szerződés módosítása tárgyában az alábbiak szerint:

Előzmény

A Tiszavasvári, Báthori u. 6. sz. alatti önkormányzati ingatlan udvarában található 20 m2 nagyságú raktár 2018.06.01. napjától határozatlan időtartamra a Használatba vevő ingyenes használatába lett adva, mely használati jogot a Képviselő-testület a …/2018. (XII…..)Kt. szám határozatában megszüntette tekintettel arra, hogy a Használatba adó a helyiséget más célra kívánja hasznosítani.

1. Az eredeti szerződés 1.3. pontja az alábbiak szerint módosul:

„1.3. A 4440 Tiszavasvári, Vasvári P. u. 6. sz. alatti, 1679/2/A/10 hrsz-ú – korábban a Tiszavasvári Polgármesteri Hivatal által irattárként használt - 21 m2 nagyságú gépkocsi-tároló (továbbiakban: raktár).

A raktár jelen szerződés 3. mellékletét képező alaprajzon sraffozással van jelölve.”

2. Az eredti szerződés 3. pontja az alábbiak szerint módosul:

„ 3. A szerződés időtartama:

A helyiség használat időtartama 2017. július 01. napjától, a garázs használat időtartama 2018. december 01. napjától, a tároló használat időtartama 2019. február 01. napjától határozatlan időre szól.”

3. Az eredeti szerződés egyéb feltételei változatlanok maradnak.

Tiszavasvári, 2018. ……..

**Tiszavasvári Város Önkormányzata Tiszavasvári Polgárőr Egyesület**

**Használatba adó Használatba vevő**

**képv.: Szőke Zoltán polgármester képv.: Simon István elnök**